paragraph_text: Adebayor je započeo karijeru u juniorima Metza, nakon čega je prešao u Monaco. Bio je član Arsenala od 2006. godine do 2009., te je bio glavni napadač kluba nakon odlaska Thierryja Henryja u Barcelonu. Od 2009. do 2012. je nastupao za Manchester City. Togoanac je ostao bez kluba u ljetu 2016., nakon što je napustio Crystal Palace. U siječnju 2017. je potpisao za turskog prvoligaša İstanbul Başakşehir.